**Zápisnica zo zasadnutia Obecného zastupiteľstva**

**zo dňa 10. 10. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

5. Prezentácia výstavby nájomných bytov v obci Veselé

6. Projekty obce Veselé

7. Akcie obce Veselé do konca roka 2016

8. Rôzne

9. Diskusia

10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zasadnutie bolo uznášaniaschopné.
  2. V. Šipková, starostka obce, prečítala návrh programu zasadnutia. Zároveň navrhla odprezentovať výstavbu nájomných bytov v obci na úvod zasadnutia. Návrh programu na deň 10. 10. 2016 bol schválený.
  3. Prezentáciu výstavby nájomných bytov v obci uskutočnili zástupcovia firmy INNOVIA, s. r. o, Na Hlinách 12, Trnava, Ing. Ľubomír Žabčík a Ing. Laurinc. Odprezentovali podmienky poskytnutia podpory na obstarávanie nájomného bytu zo Štátneho fondu rozvoja bývania. Podmienkou výstavby nájomných bytov v obci je získanie časti pozemku vo vlastníctve Slovenského pozemkového fondu odkúpením obcou Veselé. Po diskusii k uvedenej téme sa predstavitelia firmy s poslancami dohodli na stretnutí dňa 17. 10. 2016, kde predložia poslancom spracované návrhy k obstaraniu bytov v bytovom dome.
  4. V. Šipková predložila návrh na určenie overovateľov zápisnice poslancov Branislava Kukuča a Michala Čekana a zapisovateľku zápisnice Bc. Máriu Krátkú.

5. Uznesenia z predchádzajúceho zasadnutia prečítala hlavná kontrolórka obce p. Mária Horinová.

6. Obec Veselé pripravuje podklady k projektom na zníženie energetickej náročnosti obecných budov kultúrny dom a zateplenie a rozvody kúrenia v materskej škole.

7. Starostka obce predložila harmonogram kultúrno-spoločenských akcií, ktoré by sa mali zorganizovať do konca roka 2016. Po diskusii sa poslanci dohodli, že stretnutie s občanmi 70-ročným a staršími bude 27. novembra 2016. Sv. Mikuláša privítame 4. 12. 2016. Vzhľadom na nové okolnosti sa zabíjačka v tomto roku neuskutoční.

8. Poslankyňa Lucia Strečanská upozornila na poškodenú povrchovú úpravu umývadlových vodovodných batérií v Materskej škole. Pýtala sa na možnosť reklamácie. Starostka obce nemala vedomosť o tomto probléme. Vyjadrila sa, že po zistení informácií od riaditeľky MŠ a dodávateľa prác sa vyjadrí na budúcom zasadnutí.

Poslankyňa Lucia Strečanská sa informovala o činnosti tanečného krúžku v Materskej škole. Podľa jej informácií, rodičia mali nahlásiť záujem a počet detí do 15. 9. 2016 na šk. rok 2016/17. ĽŠU mala otvoriť tento krúžok v hodinách od 15.50 do 16.30. Nakoľko pracovná doba učiteliek MŠ je do 16.30, nebola ochota zamestnancov MŠ spolupracovať s ĽŠU a z tohto dôvodu sa krúžok neotvoril. Poslankyni oponoval poslanec Michal Čekan, ktorý mal na danú tému odlišné informácie. Starostka obce nebola skôr o tejto situácii informovaná, vyjadrí sa na ďalšom zasadnutí.

Starostka obce informovala prítomných, že má pripravené parametre na obstarávanie obecného osobného motorového vozidla do elektronického trhoviska.

Starostka obce požiadala poslancov, aby pripravili svoje návrhy a návrhy občanov na umiestnenie dopravných značiek na miestnych komunikáciách v obci ako podklad k spracovaniu pasportu dopravného značenia v obci.

9. Na záver starostka obce poďakovala prítomným za účasť na zasadnutí.

**Uznesenia Obecného zastupiteľstva vo Veselom zo dňa**

**10. 10. 2016**

**Uznesenie Obecného zastupiteľstva vo Veselom č. 41/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 10. 10. 2016 .

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 42/2016**

Obecné zastupiteľstvo vo Veselom

určuje

overovateľov zápisnice poslancov Branislava Kukuča a Michala Čekana, zapisovateľku zápisnice Bc. Máriu Krátkú.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 43/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 28. 9. 2016.

Prítomných 7 poslancov

Schválili 7 poslanci

**Uznesenie Obecného zastupiteľstva vo Veselom č. 44/2016**

Obecné zastupiteľstvo vo Veselom

schvaľuje

zakúpenie osobného motorového vozidla pre Obec Veselé, uhradenie z finančných  prostriedkov rezervného fondu v troch splátkach..

Prítomných 7 poslancov

Schválili 7 poslanci

Vo Veselom 10. 10. 2016

Viera Šipková

Starostka obce

Zápisnicu spísala : Bc. Mária Krátká

Overovatelia zápisnice:

Branislav Kukuč ................................................

Michal Čekan .................................................